Appel terug in 1ste plek op Top-20Appel (Foto: Janie Monsieur/Maroela Media) Appel se “Nonna” het reeds vroeg vanjaar naam gemaak toe dit die eerste liedjie was wat dit kon regkry om Snotkop en Ricus Nel se “Boerepompie” te onttroon. Vandeesweek is “Nonna” wéér bo aan die lys, terwyl “Boerepompie” die nr. 9-posisie inneem. Bok van Blerk se nuutste enkelsnit “Een” vanaf sy album Hoor Ons!, betree die week se Top-20 op nommer 20. Juanita du Plessis klim weer die week met een plek. “Maak dit los” is die eerste enkelsnit vanaf haar nuutste album Dis tyd wat op 28 Februarie bekendgestel gaan word. In vandeesweek se Maroela Media Afrikaanse Top-20 is daar vyf snitte wat styg en tien wat daal en vier wat onveranderd bly en een splinternuwe toetrede.